Brahea-keskus

Turun yliopisto

Liikenne- ja viestintäministeriö

Viite: Lausuntopyyntö LVM/1832/03/2016

Vastaus lausuntopyyntöön koskien luonnosta hallituksen esitykseksi vesiliikennelaiksi ja eräiksi siihen liittyviksi laeiksi

Viitaten Liikenne- ja viestintäministeriön pyyntöön, haluamme lausua seuraavaa.

Pidämme esitettyä luonnosta vesiliikenteen sääntelyn uudistamisesta kannatettavana. Olemassa olevan säännöstön koettu hajanaisuus ja osittaiset epäselvyydet huomioiden sääntelyn selkeyttämistä voidaan pitää erittäin tervetulleena. Vesiliikenteen ohjaaminen, valvonta ja liikennesäännöt tulisivat olla mahdollisimman selkeästi ja kattavasti määriteltyjä. Näkemyksemme mukaan esitys parantaa kauppamerenkulun ja huviveneilyn turvallista yhteensovittamista ja selkeyttää viranomaisten tehtäviä ja vastuita.

Teknologinen kehitys automaation osalta etenee myös vesiliikenteessä nopeasti ja Suomessa toimiva meriteollisuus ja alan tutkimus on kehityksen kärjessä vahvasti mukana. On tärkeää, että säädöstö mahdollistaa vesiliikenteen kokonaisturvallisuuteen ja -taloudellisuuteen tähtäävän teknologian kehittämisen, pilotoinnin ja käyttöönoton.

Esa Hämäläinen

johtaja

Turun yliopiston Brahea-keskus